
1. Dansk konjunkturnyt 





Lønningerne voksede med 3,8 pct. i 1. kvartal 2022 


Den årlige lønstigningstakt på DA-området (inkl. genetillæg) var på 3,8 pct. i 1. kvartal 
2022, hvilket er 0,6 pct.-point højere end i 4. kvartal 2021, jf. figur 1.1. Lønstignin- 
gerne var især drevet af arbejdere, hvor lønstigningstakten lå på 4,2 pct. i 1. kvartal. Til 
sammenligning lå lønstigningstakten for funktionærer på 3,4 pct. For begge grupper er 
der tale om en stigning på 0,6 pct.-point sammenlignet med 4. kvartal 2021. Af årsstig- 
ningen på 3,8 pct. var de 1,6 pct. drevet af underkomponenterne pension, fritvalgs- 
ordninger og genebetalinger. 


Den højeste lønstigningstakt ses fortsat inden for bygge- og anlægsvirksomhed, hvor 
lønningerne voksede med 4,4 pct. i 1. kvartal, hvilket er uændret sammenlignet med 4. 
kvartal 2021. Dog er der inden for både serviceprægede erhverv mv. og for fremstil- 
lingsvirksomheder set en betydelig fremgang i lønstigningstakterne på henholdsvis 
0,6 pct.-point og 0,8 pct.-point siden 4. kvartal. Dermed lå de årlige lønstigningstakter 
på 3,7 pct. for serviceprægede erhverv mv. og 3,8 pct. for fremstillingsvirksomheder. 


DA gør opmærksom på, at ekstraordinært højt fravær i forbindelse med coronapande- 
mien har betydning for den opgjorte lønudvikling gennem pensionen, hvor der ikke ta- 
ges højde for fravær på samme måde som i beregningen af timelønnen og præsterede 
timer. Derfor vurderes det, at det ekstraordinære fravær bidrager med 0,1 til 0,2 pct.- 
point i lønstigningstakten i 1. kvartal, hvilket ventes at bortfalde ved opgørelsen af 2. 
kvartal 2022. DA bemærker, at den tiltagende lønudvikling er forholdsvis usædvanlig 
for et første kvartal, selv når der tages højde for fraværseffekten. 


Figur 1.1 
Lønstigningstakter på hovedbrancher (inkl. genetillæg) 

Kilde: Dansk Arbejdsgiverforenings KonjunkturStatistik. 

Lille tilbagegang på 0,1 pct. i 1. kvartal 2022 ifølge foreløbigt 
nationalregnskab 


Den første foreløbige opgørelse af nationalregnskabet for 1. kvartal 2022 viser en lille 
tilbagegang i BNP på 0,1 pct., når der korrigeres for pris- og sæsonudvikling, jf. figur 

1.2. Opgørelsen af væksten i 1. kvartal er på linje med BNP-indikatoren. Udviklingen i 
1. kvartal skal ses i lyset af coronasmitte. 


Beskæftigelsen steg 1,0 pct. i 1. kvartal 2022, hvilket svarer til knap 31.000 personer. 
Fremgangen var primært drevet af den private sektor, hvor antallet af beskæftigede 
steg med godt 27.000 personer, men også den offentlige beskæftigelse gik frem med 
godt 3.000 personer. Danmarks Statistik har ikke offentliggjort præsterede timer som 
følge af øget usikkerhed i data grundet den nye ferielov. 


Figur 1.2 
Kvartalsvis vækst i BNP og beskæftigelsen 

Kilde: Danmarks Statistik og egne beregninger. 


Den lille tilbagegang i BNP i 1. kvartal dækker over modsatrettede bevægelser i de en- 
kelte efterspørgselskomponenter, jf. tabel 1.1. 


En stor bidragsyder til tilbagegangen i BNP var privatforbruget, som faldt 1,2 pct. Fal- 
det i privatforbruget var bredt funderet med mindre forbrug af tjenester (-0,5 pct.), 
andre varer (-0,3 pct.) og køb af køretøjer (-19,6 pct.). Udviklingen i privatforbruget 
skal ses i lyset af coronasmitte. 


Et fald i eksporten på 1,1 pct. var også med til at trække BNP-væksten ned. Tilbagegan- 
gen i eksporten dækker fald i vareeksporten (-3,0 pct.), mens der var fremgang i tjene- 
steeksporten (1,7 pct.). Importen faldt mere end eksporten, hvilket isoleret set har bi- 
draget positivt til BNP. Importen faldt samlet 2,1 pct., hvilket dækker over et fald im- 
porten af varer (-5,0 pct.), mens der var øget import af tjenester (2,7 pct.). 

Det offentlige forbrug var en anden stor bidragsyder til tilbagegangen i den samlede 
aktivitet med fald på 1,8 pct. i 1. kvartal. De offentlige investeringer faldt 4,0 pct. 


De faste bruttoinvesteringer steg som helhed 2,6 pct., hvilket bidrog positivt til BNP- 
udviklingen. Investeringsfremgangen var bredt fundere med vækst i boliginvesterin- 
gerne (3,7 pct.), investeringerne i maskiner og transportmidler mv. (0,2 pct.), investe- 
ringerne i intellektuelle rettigheder (1,4 pct.) samt investeringerne i andre bygninger 
og anlæg (4,8 pct.). Lagerinvesteringerne bidrog ligeledes positivt til BNP i 1. kvartal. 


De modsatrettede bevægelser i efterspørgslen afspejles i udviklingen i produktionen. 
BVT faldt samlet 0,1 pct. i 1. kvartal. Det var især drevet af tilbagegang i produktionen i 
flere tjenesteerhverv, som information og kommunikation (-4,8 pct.), kultur, fritid og 
anden service (-3,3 pct.) samt handel og transport mv. (-0,5 pct.). Der var også ned- 
gang i produktionen inden for branchen offentlig administration mv. (-1,2 pct.). Der 
var dog fremgang i BVT i flere brancher som industri (1,8 pct.), byggeri (3,9 pct.) og 
erhvervsservice (2,3 pct.). I den private sektor ekskl. råstofindvinding steg BVT med 
0,3 pct. i 1. kvartal. 


Der er generelt en del udsving i nationalregnskabets opgørelse af BNP. Danmarks Sta- 
tistik angiver normalt en usikkerhed på den kvartalsvise BNP-vækst på +/- 1/2 pct.-po- 
int. Opgørelsen er fortsat behæftet med ekstra usikkerhed som følge af covid-19. 


Tabel 1.1 
Nøgletal i det kvartalsvise nationalregnskab 


2. kvt. 2021 3. kvt. 2021 4. kvt. 2021 1. kvt. 2022 1. kvt. 2022 


Realvækst, pct. Kvartalsvis vækst Årlig vækst 
BNP 2,2 t5 3,0 -0,1 6,7 
BVT 2,1 1,5 3,5 SOM 7,2 
Privat forbrug 6,3 25 -0,7 -1,2 6,9 
Offentligt forbrug 4,3 -4,6 2,6 -1,8 0,2 
Faste bruttoinvesteringer 2,6 -1,0 2,4 2,6 6,8 
- Boligbyggeri -2,0 -1,2 2,8 BM 313 
- Erhvervsinvesteringer 3,6 2,4 -0,9 3,9 9,2 
- Offentlige investeringer 6,7 -12,8 15,8 -4,0 3,5 
e a o2 15 05 o2 os 
Eksport -0,6 1,3 4,8 afi 4,3 
Import 3,4 1,1 1,1 -2,1 3,4 
Samlet efterspørgsel 2,9 13 2,0 -0,6 5,8 
Ændring i 1.000 perso- 
ner 
Beskæftigelse (inkl. orlov) 62 50 37 31 179 


Anm.: De reale vækstrater er opgjort i kædeindeks. Årlig vækst er 1. kvartal 2022 i forhold til 1. kvartal 2021. 
Kilde: Danmarks Statistik og egne beregninger. 

April bød på den laveste ledighed siden sommeren 2008 


Der var 70.000 fuldtidsledige i april, hvilket er 900 færre ledige end i marts. Ledighe- 
den udgjorde dermed 2,4 pct. af arbejdsstyrken, hvilket er den laveste andel siden juni 
2008. Månedens ledighedsprocent tangerer således den laveste bruttoledighedspro- 
cent siden statistikkens start i 2007. 


Der var fald i antallet af dagpengemodtagere (-1.200), mens antallet af ledige kontant- 
hjælpsmodtagere steg en smule (+300), jf. figur 1.3. Der var en lille stigning i ledighe- 
den for de 16-24-årige, mens ledigheden faldt for alle andre aldersgrupper. Antallet af 
ledige faldt på tværs af alle landsdele bortset fra Nordjylland og Vest- og Sydsjælland, 
hvor ledigheden steg marginalt. Særligt faldt ledigheden på Bornholm fra 2,3 til 2,1 
pct. af arbejdsstyrken. 


Antallet af ledige er siden seneste opgørelse nedjusteret for både januar (-400), fe- 
bruar (-700) og marts (-1.100), hvilket primært skal ses i lyset af Danmarks Statistiks 
sæsonkorrektion, som nu tager højde for forskydningen af ferieåret fra og med 2021. 


Figur 1.3 

Anm.: Figuren viser jobparate kontanthjælpsmodtagere. Sæsonkorrigeret. 
Kilde: Danmarks Statistik. 

Fortsat høj vækst i udlån til erhverv april — og stigende andel af 
variabelt forrentede realkreditlån 


De samlede udlån fra realkredit- og pengeinstitutter (den konsoliderede MFI-sektor) 
til erhverv steg 1,3 pct. i april i forhold til marts. De tilsvarende udlån til husholdninger 
(opgjort inkl. enkeltmandsvirksomheder) steg 0,3 pct. i samme periode. Stigningerne i 
udlånet til erhverv de seneste otte måneder betyder, at udlånsvæksten målt i forhold til 
samme måned året før nu er oppe på 10,7 pct. for erhverv, mens udlånsvæksten til 
husholdninger var på 2,9 pct., jf. figur 1.4. Den stærke udlånsvækst til erhverv skal 
blandt andet ses i lyset af udfasningen af de skattemæssige låneordninger. 


Virksomhedernes indlån i pengeinstitutterne steg 11,1 mia. kr. i april, mens udlånet 
steg 15,1 mia. kr. Husholdningernes indlån (opgjort ekskl. enkeltmandsvirksomheder) 
udgjorde 1077,3 mia. kr. Dermed var husholdningernes indlånsoverskud 700,0 mia. 
kr. i april, hvilket er 13,7 mia. kr. mere end i samme måned året før. 


I april faldt husholdningernes samlede realkreditlån med 30,1 mia. kr. i forhold til 
marts, hvilket blandt andet skal ses i lyset af, at husholdningerne konverterer fastfor- 
rentede realkreditlån med en lav pålydende rente og dermed nedbringer restgælden. I 
stedet optager husholdningerne i højere grad variabelt forrentede lån. Udviklingen be- 
tyder, at andelen af variabelt forrentede realkreditlån er steget, og især lån med af- 
dragsfrihed, jf. figur 1.5. Det skal ses i lyset af den seneste tids stigninger i renterne. 


Figur 1.4 
Udlån fra realkredit- og pengeinstitutter 

Figur 1.5 
Fordelingen af husholdningernes realkreditlån 
på lånetyper 

Anm.: Figur 1.4 er baseret på indeks over nominelle beholdninger, der viser bevægelser i balanceposterne, som følger 


af faktiske transaktioner. 
Kilde: Danmarks Nationalbank og egne beregninger. 

Ny prognose fra Det Økonomiske Råd: Uventet høj inflation 


Ifølge formandskabet for Det Økonomiske Råd (DØR) befandt Danmark sig i en be- 
gyndende højkonjunktur i slutningen af 2019, inden covid19-pandemien brød ud, og 
højkonjunkturen er tilbage med fuld kraft i starten af 2022, hvor dansk økonomi står 
stærkt, også i forhold til USA og euroområdet. 


DØR bemærker, at allerede inden Ruslands invasion af Ukraine begyndte energipri- 
serne at stige, og renterne steg som følge af forventninger om pengepolitiske stramnin- 
ger. Med invasionen er de negative impulser forstærket, og vækstudsigter er dermed 
dæmpet yderligere. 


DØR forventer på den baggrund en mærkbar afdæmpning i dansk økonomi med om- 
trent stilstand gennem året og kun svag vækst i 2023. Det høje udgangspunkt indebæ- 
rer imidlertid en høj årsvækst i BNP i 2022, som DØR skønner til at blive 3,5 pct., 
mens væksten i BNP næste år forventes at blive 0,6 pct., jf. tabel 1.2. Aktiviteten ventes 
dog at forblive over det strukturelle niveau. 


DØR bemærker, at inflationen er uventet højt. I deres prognose forudsættes energipri- 
serne at toppe hen i mod sommeren, men forblive på et relativt højt niveau, så længe 
verdensøkonomien er præget af krigen i Ukraine. På den baggrund ventes inflations- 
takten at falde henover andet halvår af 2022, og DØR forventer, at inflationen vil af- 
tage fra knap 5 pct. i år til omkring 21⁄2 pct. næste år. 


Den fortsat høje aktivitet med et betydeligt pres på arbejdsmarkedet kombineret med 
høj inflation ventes i prognosen at øge lønstigningerne særligt i 2023. Det afspejler 
ifølge DØR lønmodtagerenes forventning om kompensation for reallønsfaldet i 2022 
snarere end højere inflationsforventninger. DØR forventer således ikke en accelere- 
rende lønprisspiral, og inflationsforventningerne forudsættes at være velforankrede på 
længere sigt 


Prognosen er så vidt angår 2022 overordnet på linje med vurderingen i Økonomisk 
Redegørelse, maj 2022, mens DØR forventer en lidt mere afdæmpet udvikling i 2023. 
Til trods herfor er det DØR's vurdering, at finanspolitikken som følge af pres på øko- 
nomiens kapacitetsgrænser burde være strammere, end den aktuelt ser ud til at blive. 

Tabel 1.2 
Skøn ifølge Økonomisk Redegørelse, maj 2022, og Det Økonomiske Råds diskussionsoplæg, maj 
2022 


2021 2022 2023 2023-30 
ØR DØR ØR DØR 

Realvækst, pct. 
BNP 4,7 3,4 3,5 1,9 0,6 1,4 
Privatforbrug 4,2 2,6 2,1 2,0 1,6 2.2 
Offentligt forbrug 3,7 0,8 1,0 -0,4 0,4 1,0 
Offentlige investeringer 4,3 -3,5 -3,9 13,6 7,0 1,4 
Boliginvesteringer 6,1 2,0 0,6 2,3 -1,0 0,1 
Erhvervsinvesteringer 5,8 3,7 1,6 4,5 -2,8 1,4 
Eksport 7,8 5i 5,8 3,7 2,5 1,9 
Import 8,2 381 2,5 4,0 25 2,4 
Pct. af BNP 
Offentlig saldo 2,3 0,6 0,6 0,2 -0,3 -0,2 
Ændring 1.000 persone! 
Beskæftigelse 77 70 80 15 -38 a 
1.000 personer 
Bruttoledighed 106 86 87 
Nettoledighed 94 70 58 70 74 96 
Pct. 
Huspriser, pct. 10,6 4,8 4,5 0,9 -0,8 3,0 
Forbrugerpriser, pct. 1,9 52 4,9 1,8 2,5 1,9 
Løn, pct. 3,0 S7 3,6 3,6 4,6 3,4 


Kilde: Det Økonomiske Råd: Diskussionsoplæg, maj 2022 og Økonomisk Redegørelse, maj 2022. 

Detailsalget steg i april 


Detailsalget steg 1,7 pct. i april i forhold til marts, når der tages højde for sæsonud- 
sving, effekten af handelsdage og prisudviklingen, jf. figur 1.6. På trods af tilbagegang 
over det seneste års tid er niveauet for detailsalget fortsat højt i historisk perspektiv. 


Stigningen i april var drevet af alle tre varegrupper i detailomsætningen, men især af 
beklædning mv. og andre forbrugsvarer, som steg med henholdsvis 7,3 pct. og 1,9 
pct., mens fødevarer og andre dagligvarer steg med 0,2 pct., jf. figur 1.7. 


Sammenlignet med april 2021 var detailomsætningen 1,9 pct. lavere. Det skal ses i ly- 
set af, at det høje detailsalg i april 2021 var præget af genåbning af økonomien oven på 
anden corona-smittebølge. Udviklingen det seneste år skyldes, at varegrupperne føde- 
varer og andre dagligvarer og andre forbrugsvarer er faldet med henholdsvis 1,4 pct. 
og 6,1 pct. i perioden. Beklædning mv. er steget med 23,7 pct. isamme periode. 


Figur 1.6 Figur 1.7 

Kilde: Danmarks Statistik og egne beregninger. 

Små fald i konjunkturbarometre i maj 


I maj var der generelt en mindre tilbagegang i de sammensatte konjunkturbarometre. 
Størst var nedgangen inden for industri (fra 4 til -3), mens bevægelserne var relativt 
små inden for byggeri (fra -4 til -6) og serviceerhverv (fra 12 til 11), når der tages 
højde for sæsoneffekter og brud, jf. figur 1.8. Barometeret for detailhandel steg dog en 
anelse (fra -12 til -8). Bevægelserne i konjunkturbarometrene er fortsat begrænsede i 
lyset af den russiske invasion af Ukraine. 


Tilbagegangen i barometeret for industri var bredt funderet med lavere produktions- 
forventninger, mindre ordrebeholdning og større færdigvarelagre. Den lille tilbage- 
gang i barometeret for byggeri dækker over fald i både beskæftigelsesforventningerne 
og ordrebeholdningen. Inden for serviceerhverv var der fremgang i den faktiske for- 
retningssituation, mens både den faktiske omsætning og den forventede omsætning 
gik tilbage. For detailhandel dækker fremgangen i konjunkturbarometeret over en 
stigning i forventet omsætning, mens et fald i den faktiske omsætning trak ned. 


Andelen af virksomhederne, der melder om mangel på arbejdskraft som en produkti- 
onsbegrænsning, er fortsat høj på tværs af erhverv. Andelen inden for byggeri faldt 
dog med 1,3 pct.-point, mens andelen inden for serviceerhverv var omtrent uændret, 
når der tages højde for sæsoneffekter, jf. figur 1.9. Produktionsbegrænsninger som 
følge af mangel på materialer, udstyr mv. er omtrent uændret inden for både byggeri 
(hvor andelen er høj på knap 36 pct.) og serviceerhverv (hvor andelen er på godt 4 
pct.). 


Figur 1.8 Figur 1.9 
Sammensatte konjunkturbarometre Virksomheder der melder om mangel på 
arbejdskraft som en produktionsbegrænsning 

Anm.: Figur 1.8 er sæsonkorrigeret for alle serier og brudkorrigeret for industri og byggeri. For serviceerhverv er tal før maj 
2011 fra arkiveret statistik. Figur 1.9 er egen sæsonkorrektion. Der er ikke nye tal for industrien, der kun opdate- 
res kvartalsvist. 

Kilde: Danmarks Statistik og egne beregninger. 

Kortsigtsindikatorer for Danmark 


Figur 1.10 


Korttransaktioner i alt i uge 21 var 9 pct. højere end samme tidspunkt i 2019. Antallet af korttransaktioner 
inden for dagligvarer var 7 pct. højere, mens beklædning var 4 pct. højere. 

Anm.: Figuren viser et tougers glidende gennemsnit af faktiske korttransaktioner i forhold til samme tidspunkt i 2019 
foretaget både i danske og udenlandske butikker med betalingskort og MobilePay for omkring 1 mio. danske 
Danske Bank-kunder med aktive konti. Ekskl. kontanter samt kontooverførsler og ikke prisjusteret. 


Kilde: Danske Bank Spending Monitor og egne beregninger. 


Figur 1.11 

Korttransaktioner inden for overnatning og 
restauranter var hhv. 24 pct. og 19 pct. højere 
end samme tidspunkt i 2019, mens 
byggemarkeder mv. var 12 pct. højere. 

Anm.: Se figur 1.7. 


Kilde: Danske Bank Spending Monitor og egne beregninger. 


Figur 1.12 

Korttransaktioner inden for teatre og spillesteder 
var 35 pct. højere, mens transport og 
rejsebureauer begge var henholdsvis 18 pct. og 
28 pct. over niveauet fra samme tidspunkt i 2019. 

2. Internationale nøgletal 





Verden 


Figur 2.1 


Verdenshandlen faldt 0,2 indekspoint til indeks 107,7 i marts. Niveauet er dog fortsat væsentligt højere end 


før coronapandemien. 

Indeks (2019=100) 


























Det samlede udlån til private var 4,9 pct. højere i 
april end samme måned sidste år. Det skyldes i 
særligt grad at udlån til erhverv og husholdninger 
er steget. 











































































































Pct. (å/å) Pct. (å/å) 
6 6 
4 4 
2 H z | | 2 
o ~ | | npt" | i i 0 
-2 2 
-4 4 
r 7 T 7 7 7 7 T ; i ; i6 
2012 2014 2016 2018 2020 2022 
m= Husholdninger m= Erhverv 


m Finansielle virksomheder — Samlet udlån til private 


Kilde: Macrobond. 

Euroområdet 
Figur 2.2 Figur 2.3 


Ledigheden var uændret i april og ligger dermed 
stadig på 6,8 pct. 

Figur 2.4 

Forbrugertilliden steg 0,9 indekspoint i maj 
sammenlignet med den foregående måned, men 
ligger fortsat lavt. 

Figur 2.5 


Inflationen steg med 0,7 pct.-point i maj 
sammenlignet med den foregående måned, og er 


nu 8,1 pct. Kerneinflationen steg med 0,3 pct.- 


point til 3,8 pct. 

Anm.: Den stiplede linje i figur 2.4 angiver det historiske gennemsnit. Kerneinflationen i figur 2.5 angiver inflation 


ekskl. energi og ubehandlede fødevarer. 
Kilde: Macrobond. 


Figur 2.6 
Detailsalget faldt 0,4 pct. i marts. 

Figur 2.7 
Erhvervstilliden faldt inden for både fremstilling 


og servce med henholdsvis 0,9 og 1,6 indekspoint. 

Anm.: Erhvervstilliden i figur 2.7 er målt ved PMI-indekset, hvor et niveau over 50 angiver fremgang 


Kilde: Macrobond. 

USA 


Figur 2.8 

Antallet af byggeritilladelser faldt 3,2 pct. fra 
1.880.000 til 1.820.000 tilladelser i marts. Antallet 
af tilladelser er dog fortsat 3,1 pct. over niveauet 
samme tidspunkt sidste år. 

Kilde: Macrobond. 


Figur 2.10 

Forbrugertilliden faldt med 6,8 indekspoint i maj 
og ligger dermed fortsat langt under det 
historiskse gennemsnit. 

— Nuværende situation 


Figur 2.9 

Hussalget af nye og eksisterende boliger faldt 
henholdsvis 16,6 pct. og 2,4 pct. i april. | samme 
periode hussalg i alt faldt 4,0 pct. til 6.200.000 
hussalg i samme. 

















1.000 boliger 1.000 boliger 
1.600 7.000 
1.200 6.000 
800 5.000 
400 4.000 
or o a a a a 
2012 2014 2016 2018 2020 2022 
—— Salg af nye boliger ——Salg af eksisterende boliger (h. akse) 
Figur 2.11 


Huspriserne steg med 1,5 pct. i marts 
sammenlignet med den foregående måned. I 
forhold til samme måned sidste år er huspriserne 
19,0 pct. højere. 

Anm.: Den stiplede linje i figur 2.11 angiver gennemsnittet af den samlede indikator fra 2007 frem til i dag. 


Kilde: Macrobond. 

Figur 2.12 Figur 2.13 
Erhvervstilliden inden for fremstilling steg med Beskæftigelsen steg med 390.000 personer i 
0,7 indekspoint i maj. Der er endnu ikke kommet maj. Ledigheden var uændret i maj og ligger 
nye tal for erhvervstilliden inden for service. dermed fortsat på 3,6 pct. 
Indeks Indeks 

Anm.: Erhvervstilliden i figur 2.12 er målt ved PMI-indekset. Et niveau over 50 indikerer fremgang. 
Kilde: Macrobond. 
Tyskland 
Figur 2.14 Figur 2.15 
BNP i 1. kvartal steg 0,2 indekspoint ift. 4. kvartal Inflationen steg med 0,5 pct.-point til 7,9 pct. i 
2021 ifølge den reviderede opgørelse. BNP i 1. maj. Der er endnu ikke kommet tal for 
kvartal var således indeks 99,1 ift. niveauet i 2019. kerneinflationen i maj, men den var 3,8 pct. i april 

Anm.: Kerneinflation er fratrukket prisudviklingen i energi og fødevarer. 
Kilde: Macrobond. 

Figur 2.16 
Ledigheden var uændret på 5 pct. af 
arbejdsstyrken i maj. 

Figur 2.17 

Erhvervstilliden inden for fremstilling steg med 
0,2 indekspoint i maj, mens erhvervstilliden 
inden for service faldt med 1,3 indekspoint. 

Anm.: Erhvervstilliden i figur 2.17 er målt ved PMI-indekset, hvor et niveau over 50 angiver fremgang 


Kilde: Macrobond. 


Sverige 


Figur 2.18 
BNP faldt med 0,8 pct. i 1. kvartal 2022. 

Kilde: Macrobond. 

Figur 2.19 Figur 2.20 

Ledigheden steg 0,1 pct.-point til 7,7 pct. i april, Detailsalget steg 0,4 pct. i april. 
mens beskæftigelsen steg 0,6 pct. til 5.180.000 

beskæftigede i samme periode. Beskæftigelsen er 

den højeste nogensinde. 

Kilde: Macrobond. 


Norge 


Figur 2.21 


Ledigheden faldt 0,2 pct.-point til 2,9 pct. i marts. I samme periode steg beskæftigelsen 16.000 personer til 
2.840.000 beskæftigede. Ledigheden er på det laveste niveau siden august 2008, mens beskæftigelsen er 
den højeste nogensinde. 

Anm.: Begge serier er tremåneders centrerede glidende gennemsnit. 
Kilde: Macrobond. 

Figur 2.22 
Detailsalget faldt med 0,9 pct. i april 
sammenlignet med den foregående måned. 

















Figur 2.23 


Erhvervstilliden faldt med 5,0 indekspoint i maj. 

Anm.: Erhvervstilliden i figur 2.23 er målt ved PMI-indekset, hvor et niveau over 50 angiver fremgang. 
Kilde: Macrobond. 
Japan 
Figur 2.24 
Erhvervstilliden inden for fremstilling faldt med 0,2 indekspoint, mens erhvervstilliden inden for 
service steg med 1,0 indekspoint. 

Anm.: Erhvervstilliden i figur 2.24 er målt ved PMI-indekset, hvor et niveau over 50 angiver fremgang. 


Kilde: Macrobond. 

Storbritannien 


Figur 2.25 
Erhvervstilliden inden for service faldt med 6,5 indekspoint, mens erhvervstilliden inden for 
fremstilling faldt med 1,2 indekspoint. 

Anm.: Erhvervstilliden i figur 2.25 er målt ved PMI-indekset, hvor et niveau over 50 angiver fremgang. 
Kilde: Macrobond. 
Kina 
Figur 2.26 
Erhvervstilliden steg inden for både fremstilling og service med henholdsvis 2,2 og 5,9 indekspoint. 

Anm.: Erhvervstilliden i figur 2.26 er målt ved PMI-indekset, hvor et niveau over 50 angiver fremgang. 
Kilde: Macrobond. 

3. Renter, oliepriser, valuta- og aktiemarkeder 





I løbet af de seneste to uger har der været stigninger i de lange renter både i Danmark 
og i udlandet. I Danmark er renten på de tiårige statsobligationer steget med 0,28 pct.- 
point, til 1,55 pct. De tilsvarende tyske og amerikanske renter er steget med hhv. 0,24 
pct.-point og 0,08 pct.-point i samme periode. Den danske tremåneders pengemar- 
kedsrente steg 0,04 pct.-point til -0,27 pct. 


I løbet af de sidste to uger har der været fremgang på de internationale aktiemarkeder. 
Det danske OMXC25 indeks steg 3,7 pct. og det europæiske Eurostoxx indeks steg 3,6 
pct. Det amerikanske S&P500 indeks så en stigning på 7,1 pct. i samme periode. 


Den effektive kronekurs er styrket med 0,26 pct. i løbet af de sidste to uger. Det skyl- 
des blandt andet en styrkelse over for den amerikanske dollar (1,2 pct.), den britiske 

pund (0,8 pct.) og den japanske yen (3,1 pct.). Den danske krone er svækket over for 
den norske og den svenske krone med henholdsvis 1,7 pct. og 0,4 pct. 


Prisen på naturgas faldt med 11 euro pr. MWh i løbet af de sidste to uger. Prisen er nu 
78,0 euro pr. MWh mod 105,1 kr. i uge 18. Trods de seneste fald er prisen fortsat me- 
get høj i forhold til tidligere års niveauer, og prisen lå den 2. juni 205,9 pct. over ni- 
veauet samme dag i 2021. Olieprisen er derimod steget med 6,7 dollar til 118,0 dollar 
pr. tønde Brent-olie, og er steget 64,8 pct. i forhold til samme tid året før. 

Tabel 3.1 
Renter, valutakurser mv." 


Renter Valutakurser og aktiekurser mv. 
Torsdag Ændring ift. Onsdag Ændring ift. 
02/06 torsdag 19/05 02/06 torsdag 19/05 
Renter, pct. p.a.: Valutakurser’: 


Effektiv kronekursindeks 


3-mdr. pengemarkedsrente -0,27 0,04 pct.-point (1980 = 100) 102,01 0,26 pct. 
Kort realkreditlån? 0,27 0,13 pct.-point EUR/DKK 743,91 -0,05 pct. 
Langt realkreditlån? 2,69 -0,08 pct.-point USD/DKK 694,14 -1,24 pct. 
Nationalbankens satser: SEK/DKK 71,09 0,39 pct. 
Diskonto 0,00 0,00 pct.-point NOK/DKK 73,66 1,74 pct. 
Indskud på folio -0,60 0,00 pct.-point GBP/DKK 870,72 -0,83 pct. 
Indskudsbeviser -0,60 0,00 pct.-point JPY/DKK 5135 -3,12 pct. 
Udlån -0,45 0,00 pct.-point JPY/EUR 072 -3,07 pct. 
Ledende renter i udlandet, pct. p.a.: GBP/EUR 117,05 -0,78 pct. 
USA (federal funds rate) 1,00 0,00 pct.-point USD/EUR 93,31 -1,19 pct. 
Japan (unc. call rate) -0,10 0,00 pct.-point CNY/EUR 13,99 -0,49 pct. 
Sverige (repo) 0:25 0,00 pct.-point USD/CNY 666,76 -0,70 pct. 
Euroområdet (ref rente) 0,00 0,00 pct.-point Aktiekurser (kursindeks) 
Storbritannien (repo) 1,00 0,00 pct.-point Danmark, OMXC25 1.669 3,73 pct. 
Rente på 10-årige statsobligationer, pct. p.a.: USA, S&P500 4.177 7,08 pct. 
Danmark 1;55 0,28 pct.-point Japan, Nikkei 225 27.414 3,83 pct. 
USA 2,92 0,08 pct.-point Kina, Shanghai composite 3.195 3,18 pct. 
Jeaan 0,24 0,00 pct.-point 3 EL1C51056 600 423 3,55 pct. 
Tyskland 1,20 0,24 pct.-point Storbritannien, FTSE 100 7.533 3,15 pct. 
Storbritannien 2,13 0,28 pct.-point Olie- og naturgaspriser: 
Rentespænd til Tyskland (pct.-point): Brent (USD) 117,99 6,73 USD 
Kort (3-mdr.) 0,06 0,03 pct.-point Brent (DDK) 819,02 37,02 DKK 
Langt (10-årigt) 0,35 0,04 pct.-point Naturgas (EUR) 78,00 -11,00 EUR 

1) Der anvendes lukkekurser for valutakurser, renter og aktier. 

2) Den korte realkreditrente består af et gennemsnit af realkreditrenter med 1- og 2-årig løbetid. Den lange realkre- 


ditrente består af et gennemsnit af 30-årige realkreditrenter. Realkreditrenterne offentliggøres ugentligt og med en 
uges forsinkelse. 

3) X/Y betyder pris i valuta Y for 100 enheder af valuta X. Når tallet vokser, betyder det, at værdien af den første 
valuta (X) øges i forhold til værdien af den anden valuta (Y). 

4) En stigning i det effektive kronekursindeks er et udtryk for, at den danske krone er styrket over for Danmarks 
største handelspartnere. 

Kilde: Macrobond og Danmarks Nationalbank. 

Figur 3.1 
Pengepolitisk rente 

Figur 3.3 

Tiårige statsobligationsrenter 

Figur 3.5 
Udvalgte aktieindeks 

Anm.: Figur 3.6 angiver 100 japanske yen pr. dollar. 
Kilde.: Macrobond. 


Figur 3.2 
Korte tremåneders renter 

Figur 3.4 
Prisen pr. tønde Brent-olie i DKK og USD 

Figur 3.6 
Udvalgte valutakurser 

4. Prognoseoversigt for 2022 


Tabel 4.1 
20. maj 2022 


FM DØR EU Nordea IMF DB NB? DI OECD FH 
Maj 22 Maj 22 Maj 22 Maj 22 Apr.22 Apr.22 Mar.22 Feb.22 Dec.21 Nov.21 


Realvækst, pct. 


BNP 3,4 25 2,6 3,5 2,3 3,5 24i 2,9 2,4 3,0 
Privatforbrug 2,6 2A 2,3 27 5 22 2,3 59 3,7 4,6 
Offentligt forbrug 0,8 1,0 1,4 -0,5 z 0,6 -1,4 -0,8 -0,3 -1,8 
Faste bruttoinvesteringer 2,4 - 2 4,6 - 2,0 - 0,2 3.2 - 
Offentlige investeringer -3,5 -3,9 - 35 - 0,9 1,6 -2,5 - -1,6 
Boliginvesteringer 2,0 0,6 - 1,6 a 1,0 -3,1 2,4 = 1,6 
Erhvervsinvesteringer” 3,7 1,6 - - - 2,7 1,8 35 - 6,3 
Lagerinvesteringer?) 0,1 - 0,0 0,0 - -0,2 0,0 0,1 0,2 0,1 
Eksport 51 5,8 5,4 6,1 z 6,0 6,3 4,8 3,2 59 
Import 3,1 25 5,0 4,2 5 4,0 am 5,0 3,8 5:9 
Beskæftigelsesændring, 1.000 personer? 70 80 - - - 99 81 85,7 - 50 
Ledighed, 1.000 personer” 86 58 - 82 - 68,5 69 69 - T 
Ledighed, pct. af arbejdsstyrken® 2,7 - 4,8 2,8 - 2,4 - 2,2 4,2 3,1 
Betalingsbalance, mia. kr. 170 - - 195 - 171 - 165 - 192 
- Do. i pct. af BNP 6,5 > 2,6 2 7,3 5 7,0 6,5 Uoll (5 
Offentlig saldo, mia. kr. 16,6 5 = 10 - 45 z 53 = 31 
- Do. i pct. af BNP 0,6 0,6 0,9 0,4 5 1,7 Hr 2i 0,3 12 
Forbrugerpriser, pct. år-år® 5,2 4,9 5,1 5,0 3,8 4,5 4,9 - 2,6 ere 
Timeløn, pct. år-år® 37 3,6 - 3,4 - 3,7 3,6 - - 2,8 
Boligpriser, pct. år-år 4,8 4,5 - 2,2 - 5,0 3,6 - z 25 

1) Dansk Industri opgør erhvervsinvesteringer ekskl. skibe og avlsdyr. 

2) Lagerinvesteringerne er opgjort som bidrag til BNP-væksten. 

3) Det Økonomiske Råd opgør beskæftigelse ekskl. orlov. 

4) Opgørelsen af ledigheden afhænger af, hvilket ledigheds- og arbejdsstyrkebegreb der anvendes. Finansministeriet anvender den registrerede 
bruttoledighed og arbejdsstyrken defineret som beskæftigede fra nationalregnskabet tillagt antallet af registrerede bruttoledige (ekskl. personer 
i aktivering med løntilskud). OECD og EU anvender arbejdskraftundersøgelsens opgørelse af ledighed og arbejdsstyrke, mens Det Økonomi- 
ske Råd anvender nettoledigheden. Andre institutioner kan anvende forskellige begreber. 

5) EU og Nationalbanken anvender det harmoniserede forbrugerprisindeks (HICP). DØR anvender deflatoren for det private forbrug. 

6) Finansministeriet skønner over lønudviklingen på DA-området. Nationalbanken, Det Økonomiske Råd, Danske Bank og Nordea skønner 
over timelønninger i industrien, der bygger på oplysninger fra Danmarks Statistik. EU-Kommissionen skønner over både den private og den 
offentlige sektor. 

7) Nationalbankens scenarier for dansk økonomi. Præsenterede tal er fra hovedscenariet. 


Kilde: FM: Finansministeriet; NB: Danmarks Nationalbank (Udsigter for dansk økonomi); DØRS: De Økonomiske Råd (Dansk økonomi, efterår 


2021); EU: EU-Kommissionen (European Economic Forecast, Spring 2022); IMF: Internationale Valutafond (Economic Outlook); Nordea 
(Economic Outlook); OECD (Economic Outlook; DB: Danske Bank (Nordic Outlook); DI: Dansk Industri (Økonomisk politik og analyse); 
FH: Fagbevægelsens Hovedorganisation (FH’s økonomiske prognose). 

Tabel 4.2 
20. maj 2022 


FM DØR EU Nordea IMF DB NB? DI OECD FH 
Maj 22 Maj 22 Maj 22 Maj 22 Apr.22 Apr.22 Mar.22 Feb.22 Dec.21 Nov.21 


Realvækst, pct. 


BNP 129 0,6 1,8 1-0 ie 1,3 251 1,8 IE 2,1 
Privatforbrug 2,0 1,6 2,1 i = 25 9 4,2 leve 2,0 
Offentligt forbrug -0,3 0,4 0,6 -0,4 = 0,5 -0,4 -0,4 0,5 0,7 
Faste bruttoinvesteringer 5,3 - 2,3 27 - ii - 4,1 gal - 
Offentlige investeringer 14,3 7,0 - 165 - 53 13.3 13,6 = 17,4 
Boliginvesteringer 2,3 -1,0 - -1,8 - -4,0 1,6 1,9 - -1,6 
Erhvervsinvesteringer” 4,5 -2,8 - - - 2,1 53 2,5 - 2,3 
Lagerinvesteringer?) -0,2 - 0,0 0,0 - 0,1 0,0 -0,1 0,0 0,0 
Eksport 3,7 215 4,5 4,0 = 3,1 25 3,3 3,6 35 
Import 4,0 215 4,6 4,8 Š 4,1 2,7 5,4 4,0 3,6 
Beskæftigelsesændring, 1.000 personer? 15 -38 - - - 26 -1,0 30,8 - 19 
Ledighed, 1.000 personer® 87 74 - 95 - 69,5 74 60 - Te 
Ledighed, pct. af arbejdsstyrken?” 2,7 - 4,7 3,2 - 2,5 - 1,9 4,2 2,9 
Betalingsbalance, mia. kr. 160 - - 190 - 171 - 171 - 187 
- Do. i pct. af BNP 59 - 29 6,8 7,1 = 6,8 6,5 TAT 7,0 
Offentlig saldo, mia. kr. 4,8 5 = 15 - 50 = 76 = 20 
- Do. i pct. af BNP 0,2 -0,3 0,6 05 z 1,8 16 2,9 0,8 0,7 
Forbrugerpriser, pct. år-år® 1,8 215 2,7 2,3 2,1 1,2 1,4 - 2,3 1,6 
Timeløn, pct. år-år® 3,6 4,6 - 3,6 - 4,0 3,8 - - 2,9 
Boligpriser, pct. år-år 0,9 -0,8 - 0,0 - -0,9 1,7 - - Tre] 

1) Dansk Industri opgør erhvervsinvesteringer ekskl. skibe og avlsdyr. 

2) Lagerinvesteringerne er opgjort som bidrag til BNP-væksten. 

3) Det Økonomiske Råd opgør beskæftigelse ekskl. orlov. 

4) Opgørelsen af ledigheden afhænger af, hvilket ledigheds- og arbejdsstyrkebegreb der anvendes. Finansministeriet anvender den registrerede 
bruttoledighed og arbejdsstyrken defineret som beskæftigede fra nationalregnskabet tillagt antallet af registrerede bruttoledige (ekskl. personer 
i aktivering med løntilskud). OECD og EU anvender arbejdskraftundersøgelsens opgørelse af ledighed og arbejdsstyrke, mens Det Økonomi- 
ske Råd anvender nettoledigheden. Andre institutioner kan anvende forskellige begreber. 

5) EU og Nationalbanken anvender det harmoniserede forbrugerprisindeks (HICP). DØR anvender deflatoren for det private forbrug. 

6) Finansministeriet skønner over lønudviklingen på DA-området. Nationalbanken, Det Økonomiske Råd, Danske Bank og Nordea skønner 
over timelønninger i industrien, der bygger på oplysninger fra Danmarks Statistik. EU-Kommissionen skønner over både den private og den 
offentlige sektor. 

7) Nationalbankens scenarier for dansk økonomi. Præsenterede tal er fra hovedscenariet. 


Kilde: FM: Finansministeriet; NB: Danmarks Nationalbank (Udsigter for dansk økonomi); DØRS: De Økonomiske Råd (Dansk økonomi, efterår 


2021); EU: EU-Kommissionen (European Economic Forecast, Spring 2022); IMF: Internationale Valutafond (Economic Outlook); Nordea 
(Economic Outlook); OECD (Economic Outlook; DB: Danske Bank (Nordic Outlook); DI: Dansk Industri (Økonomisk politik og analyse); 
FH: Fagbevægelsens Hovedorganisation (FH’s økonomiske prognose). 

